Sergejs Dīmanis

Sergejs Dīmanis, arī Sergejs DīmansSergejs Dīmans titania.saeima.lv (dzimis 1951. gada 16. jūnijā Rīgā), ir Latvijas ekonomists un politiķis, bijušais partijas "Līdztiesība" līdzpriekšsēdētājs (1993—2001).

 Dzīvesgājums 
Dzimis 1951. gada 16. jūnijā Rīgā Leonīda Dīmana ģimenē. Viņa vecvecāki 20. gadsimta sākumā bija pārcēlušies uz Krieviju, bet pēc Otrā pasaules kara Dīmaņa vecāki atgriezās Latvijā. Mācījās latviešu skolā, ģimenē runāja krieviski.Dīmanis uz tramplīna AKVILINA LIEPIŅA diena.lv, 1999. gada 2. janvārī

1974. gadā beidza studijas Latvijas Valsts Universitātē (LVU) un iestājās aspirantūrā. Aizstāvēja ekonomikas zinātņu kandidāta disertāciju un no 1977. gada bija politekonomijas docētājs LVU.Диманис Сергей Леонидович 1979. gadā iestājās PSKP.

Atmodas kustības laikā sākotnēji sadarbojies ar Latvijas Tautas fronti,Dīmanis uz tramplīna Diena bet tad iestājies Latvijas PSR darbaļaužu Internacionālajā frontē (Interfrontē), aktīvi cīnījās pret Latvijas neatkarības atgūšanas idejām. 1990. gada aprīlī tika iecelts par Latvijas Komunistiskās partijas Centrālkomitejas locekli.

1990. gadā S. Dīmani ievēlēja par Latvijas Augstākās Padomes deputātu, viņš nebalsoja par 1990. gada 4. maija Latvijas neatkarības atjaunošanas deklarāciju un kļuva par AP frakcijas "Līdztiesība" priekšsēdētāju.
1990. gada jūlijā S. Dīmani iecēla par PSKP Centrālkomitejas locekli. Augusta puča 1991. gada 21. augustā Sergejs Dīmanis balsoja pret konstitucionālā likuma “Par Latvijas Republikas valstisko statusu” pieņemšanu.Viņi gribēja “citu Latviju”. Ko tagad dara 57 deputāti, kuri 1990. gadā nebalsoja par neatkarību? Viesturs Sprūde la.lv, 2016. gada 3. maijā

Pēc Augusta puča izgāšanās Latvijas Republikas Augstākā padome sakarā ar vairāku deputātu pretvalstisko darbību Barikāžu laikā laikā izveidoja parlamentārās izmeklēšanas komisiju. Pēc komisijas slēdziena apstiprināšanas 1992. gada 9. jūlijā Augstākā padome nolēma Dīmanim anulēt deputāta mandātu (94 deputāti par, 23 pret, viens atturējās).Republikas Augstākās padomes lēmums “Par parlamentārās izmeklēšanas komisijas slēdziena par atsevišķu Latvijas Republikas tautas deputātu mandātu anulēšanu apstiprināšanu” 

1993. gadā S. Dīmanis kļuva par vienu no kustības "Līdztiesība" vadītājiem, 1994. gadā bija 5. Saeimas deputāta Filipa Stroganova palīgs. 1995. gadā S. Dīmanis bija Latvijas Sociālistiskās partijas dibinātāju skaitā.

No 1996. līdz 2001. gadam viņš bija partijas "Līdztiesība" līdzpriekšsēdētājs, līdztekus darbojās Latvijas Krājbankas padomē"Krājbankas" akcionāri atbrīvo visu padomi no pienākumu pildīšanas un Privatizācijas aģentūrā.Par S. Dīmani 2001. gadā Dīmanis pēc konflikta ar Tatjanu Ždanoku aizgāja no "Līdztiesības" vadības.

1998. gadā naturalizācijas ceļā ieguva Latvijas pilsonību. 2005. gadā pārcēlās uz dzīvi Maskavā.

 Atsauces 

 Ārējās saites 
 Raksti par Sergeju Dīmani no barikadopedija.lv

Kategorija:1951. gadā dzimušie
Kategorija:Rīgā dzimušie
Kategorija:LKP CK locekļi
Kategorija:Latvijas Sociālistiskās partijas politiķi
Kategorija:"Līdztiesības" politiķi
Kategorija:LR Augstākās Padomes deputāti
Kategorija:Latvijas ekonomisti
Kategorija:Latvijas Universitātes absolventi
Kategorija:Latvijas Universitātes darbinieki
Kategorija:Krievijas latvieši